****

**Toimintasuunnitelma 2020**

**Toiminnan kuvaus ja toiminnan tavoite**:

Suomen tieteellinen kirjastoseura (STKS) on perustettu vuonna 1929.

Seura on kirjasto- ja tietopalvelualan yhdistys ja tekee tunnetuksi kirjastojen merkitystä luovuuden ja tuottavuuden perustana sekä välttämättömänä osana koulutusta ja tutkimusta. Seuran jäseniksi ovat tervetulleita kaikki alasta kiinnostuneet, niin yksityishenkilöt kuin organisaatiot ja yhteisötkin.

Toiminta seurassa on näköalapaikka kirjastomaailmaan sekä kotimaassa että kansainvälisesti ja antaa samalla jäsenen taustaorganisaatiolle tukea kirjastotoimintansa kehittämisessä.

Seura

-järjestää koulutusta ammatissa toimiville, opiskelijoille ja muille alasta kiinnostuneille.

Seura on tieteellisten kirjastojen suurin täydennyskouluttaja Suomessa

- tarjoaa mahdollisuuksia verkostoitumiseen niin työryhmätyöskentelyn kautta kuin koulutustilaisuuksissa ja konferensseissa

- antaa jäsenilleen tukea työn haasteisiin ja muutoksiin

- edistää alaa koskevaa tutkimus- ja tiedotustoimintaa ja antaa lausuntoja sekä osallistuu niin kansalliseen kuin kansainväliseen yhteistyöhön

- nostaa keskusteluun ajankohtaisia ja alalle tärkeitä aiheita

- pyrkii yhteistyössä alan muiden toimijoiden kanssa vaikuttamaan lainsäädäntöön ja alan muihin toimintaedellytyksiin sekä Suomessa että kansainvälisesti

**Toimintalinjat**

Seura toimii aktiivisena kirjasto- ja tietopalvelualan kehittäjänä. Keskeinen kirjastoihin vaikuttava tekijä on avoimen tieteen ja avoimen tieteellisen julkaisemisen nouseminen selkeäksi poliittiseksi tavoitteeksi Suomessa ja Euroopassa. Lisäksi kirjastojen rooli kasvaa sekä tutkimuksen tukena, että tutkimuksen arvioinnissa ja näkyvyyden edistämisessä.

Jatkuvasti seurattavia teemoja ovat mm. kirjastojen yhdistyminen, talouden niukkeneminen, organisaatioiden rakenteellinen kehittäminen, kirjastohenkilöstön ikärakenne ja osaamisen kehittäminen ja vaikuttavuuden arviointi. Seura suuntautuu alan keskeisiin kysymyksiin, kuten kirjastojen tilaratkaisut, digitaaliset ja painetut kokoelmat sekä kokoelmien kansallisen tason koordinointi, tieteellisen julkaisemisen ja digitaalisten kirjastopalvelujen kehittyminen sekä tutkimusdatapalvelut.

Opiskelu, oppiminen, tutkimus ja tiede muuttuvat. Opetuksen uudet tavat ja tietoverkkojen hyödyntäminen siinä vaikuttavat kirjastoihin ja niiden toimintatapoihin. Kirjastojen osallisuus näihin kehityskulkuihin ja vaikutusmahdollisuudet niihin liittyviin keskeisiin kysymyksiin, kuten digitaalisten aineistojen lisensiointiin ja tiedonlouhintaan, ovat seuralle tärkeitä teemoja.

****

**Toimintaresurssit**

Jäsenistö, työryhmät, hallitus, toimihenkilöt ja puheenjohtaja

**Toiminnan painopisteet vuonna 2020**

* Vapaamuotoisemman toiminnan kehittäminen
* Seuran arkistomateriaalin päivitys – jatkoa vuodelta 2019
* Seuran sisäisen viestinnän keskittäminen Google-ympäristöön
* Signumin uuden toimituskunnan kokoaminen
* Webinaarien käynnistäminen
* Uuden teknologian työryhmän toiminnan käynnistäminen.

Liittyy strategiseen tavoitteeseen koulutusten ajankohtaisuudesta

* Seuran viestintävastuiden selkiyttäminen

**Kansainvälinen toiminta**

Seuran hallitus sekä seuran eri työryhmät osallistuvat aktiivisesti alan kansainväliseen toimintaan, tiedottavat ajankohtaisista kansainvälisistä kysymyksistä ja edistävät kansainvälisten yhteyksien luomista.

Seura on IFLA:n, EBLIDA:n, LIBER:in sekä UK Serials Groupin jäsen. Näiden järjestöjen toimintaan ja kokouksiin osallistutaan resurssien salliessa tai yhteistyössä muiden kirjastoalan seurojen kanssa.

Seura voi myöntää vuosittain matka-apurahoja jäsenistön seuran toimintaa tukeviin kansainvälisiin tehtäviin, kuten konferenssiin tai kokoukseen osallistumista varten. Apurahan saajan/saajien edellytetään raportoivan matkastaan mieluiten kirjoittamalla Signumiin tai vaihtoehtoisesti suoraan hallitukselle.

**Tiedotus ja viestintä**

- Signum

- verkkosivut osoitteessa www.stks.fi

- seuran sähköpostilista stks@lista.tsv.fi

- sosiaalinen media, mm Twitter ja omat Facebook-sivut https://www.facebook.com/STKS.FVBS

- jäsenkirje vähintään kahdesti vuodessa, sähköisessä muodossa kaikille joilla on seuralle ilmoitettu sähköpostiosoite

- seuran esittelymateriaali

- koulutustilaisuudet

- lausunnot

- jäsenistön henkilökohtainen viestintä

Seuran toiminnasta ja tapahtumista tiedotetaan myös Kirjastot.fi:ssä.

**Jäsenyydet kotimaisissa järjestöissä**

- Tieteellisten seurain valtuuskunta

- Suomen tiedekustantajien liitto

- Suomen kirjastomuseoyhdistys

**Työryhmät**

Seura toimii työryhmiensä kautta.

Työryhmät tekevät tehtävänantonsa mukaista kehitystyötä. Ne mm. tiedottavat oman toiminta-alueensa ajankohtaisista asioista sekä järjestävät koulutus- ja keskustelutilaisuuksia alan toimijoille. Seuran työryhmät vuonna 2020 ovat:

Aineiston saatavuus-työryhmä

Asiakaspalvelutyöryhmä

Informaatiolukutaito-työryhmä

Kirjastojuridiikan työryhmä

Taidekirjastojen työryhmä

Tietoaineistotyöryhmä

Tutkijapalveluiden työryhmä

Uuden teknologian työryhmä

Lisäksi Senioriklubi, joka pitää yllä yhteyttä seuran entisten ja nykyisten aktiivijäsenten välillä ja järjestää tutustumisretkiä kirjastoihin.

Seuran hallitus voi tarvittaessa perustaa ja lakkauttaa työryhmiä.